राहुल होरा कहते हैं कि ‘कॉनमैन’ हस्तगत होने से पहले ही उन्होंने तय कर लिया था कि आराम से दो तीन दिन में पढेंगे, पर पढ़ना शुरू करते ही उसके रस मैं ऐसे डूबे कि सर उठाने की फुर्सत न मिली, न चाहते हुए भी नेचर कॉल के लिए ब्रेक लेना पड़ा, पर फिर भी एक ही बैठक में ‘कॉनमैन’ को समाप्त किया । कहते हैं पढ़ कर मन खुश हो गया, लेकिन कातिल का अंदाजा लगाने में नाकाम रहे । उन्हें पूरा कथानक तेजरफ्तार और सस्पेंस से भरा लगा । अंत में उन्होंने मेरी तुलना डेविड धवन से की – कहा कि जैसे डेविड धवन अपने दर्शकों की नब्ज पहचानते हैं, वैसे ही मैं अपने पाठकों की नब्ज पहचानता हूँ और उनकी अपेक्षा के अनुरूप लिखता हूँ ।